Criminalul studentei de la Medicină și-a recunoscut fapta. Iubitul tinerei a spus că a ucis-o din gelozie
Mirel Dragomir, criminalul studentei de la medicină și-a recunoscut fapta. Iubitul tinerei a spus ca şi-a ucis partenera din gelozie.
După 10 ore de audieri, bărbatul a fost dus în fața magistraților Tribunalului Timiș, care au decis arestarea preventivă a acestuia pentru 30 de zile.
Apar detalii șocante în cazul tinerei de 21 de ani, ucise de iubit. Cei doi aveau o relație de la finalul anului trecut. Victima l-a cunoscut prin intermediul celei mai bune prietene, verișoara asasinului.
De ceva timp, între cei doi apăruseră mai multe neînțelegeri, tânărul fiind extrem de gelos. Vineri, după ce au terminat cursurile la facultate, fata i-ar fi spus că vrea să încheie relația. S-au certat, s-au îmbrâncit iar într-un moment de furie, tânărul a atacat-o cu un cuțit de mai multe ori.
Imediat după crima comisă cu sânge rece, tânărul de 23 de ani şi-a abandonat iubita într-o baltă de sânge, conștient ca a ucis-o, a închis-o în dormitor, iar apoi a părăsit apartamentul fără pic de remușcare, conform antena3.ro.
A fost capturat de polițiști în localitatea natală Pojejena.
Magistrații Tribunalului Timiș au decis arestarea preventivă pentru 30 de zile a criminalului.
Sursa foto: Facebook / Mirel Dragomir